בריינפופ

בּרֶיינפּוֹפּ (באנגלית: BrainPOP) הוא אתר אינטרנט חינוכי המציג מגוון רחב של סרטוני אנימציה ותכנים נוספים בנושאים: מדעים, חברה ותרבות, טכנולוגיה, בריאות, מוזיקה, אמנות, מתמטיקה, גאוגרפיה ואנגלית. הסרטונים ממחישים מושגים, תהליכים ותופעות טבע שונות בפשטות ובבהירות, ואליהם מצטרפים תכנים נוספים ביניהם: חידון "בחן את עצמך", מערך שיעור למורה, פעילויות ומאגר שאלות ותשובות. האתר הוא אתר למנויים, אבל יש בו גם פעילויות בחינם. אתר "בריינפופ" הוקם בשנת 1999 בארצות הברית על ידי חנן קדמון וד"ר אברהם כדר, רופא ילדים ואימונולוג ישראלי-אמריקאי, אשר ניסה למצוא דרך להסביר לחולים הצעירים שלו על המחלות שלהם. חנן קדמון שימש כנשיא החברה, ממלא מקום מנכ"ל ומפיק בפועל לפני שפתח בקריירה חדשה ב-2003. התכנים הראשונים שעלו לאוויר היו מתחום הבריאות, ולאט לאט התרחב האתר וכיום הוא עוסק בכל תחומי הדעת. בריינפופ הגיע לישראל בשנת 2005, ומלבד בריינפופ בעברית, ניתן למצוא היום את בריינפופ גם בשפות ספרדית, סינית וצרפתית. באוקטובר 2022 החברה נרכשה בידי חברת קירקבי (דנ'), בעלת השליטה בחברת לגו, תמורת 875 מיליון דולר. בריינפופ BrainPop ELL) ELL) - סביבה דיגיטלית ייחודית, מבוססת אנימציה, ללימוד והוראת השפה האנגלית. גם פה מככב מובי הרובוט, כשאליו מצטרף הנער בן. בנוסף לסרטוני אנימציה שמלמדים אוצר מילים חדש וכללים דקדוקיים חדשים, ישנם תכנים תומכים רבים נוספים כמו: כרטיסיות מילים דיגיטליות, תוכן שמאפשר לתלמיד להקליט את עצמו חוזר על משפטים מתוך הסרטון וכך לעבוד על הגיה נכונה ועל מבטא, חידונים ברמות שונות, תכנים אינטראקטיביים, מערכי שיעור למורים ועוד. בריינפופ ג'וניור (.BrainPop Jr) - בריינפופ לקטנטנים, בכיכובם של מובי הרובוט והילדה אנני. בריינפופ ג'וניור זמין רק באנגלית ולא בעברית. לומדים עם בריינפופ (BrainPop Educators) - אתר פדגוגי מלווה לבריינפופ, מיועד בעיקר לאנשי חינוך, ומציע הדרכה, תמיכה טיפים ורעיונות לשימוש מושכל בתכנים בבריינפופ. בין היתר אפשר למצוא שם כלי לחיפוש תוכני בריינפופ לפי תוכנית הלימודים, לוח שנה שמציע סרטוני בריינפופ רלוונטיים לפי ימים מיוחדים בשנה, חומרים להדפסה למורים ועוד. תום (Tim) (מדבב בעברית- עמרי רונן): תום הוא נער בעל ידע רחב אשר מספק לצופים הסברים אודות נושאים שונים במגוון תחומים. הוא מגיש את רוב הסרטונים יחד עם מובי. מובי הרובוט (Moby the Robot) : מובי מגיש את מרבית הסרטונים יחד עם תום, הוא מדבר "ביפית" אבל תום מבין אותו. הביפים של מובי הם למעשה השאלות שמניעות את הסרטון ונותנות לגיטימציה לכל ילד לשאול כל דבר. במספר סרטונים יש רובוטים נוספים שמדברים "ביפית". הם החברים הכי טובים של מובי, וגם הם שואלים את תום שאלות. קרן (Cassie) (מדבבת בעברית - עינת אזולאי) ושירה (Rita) (מדבבת בעברית - דנה פרופ): חברות של תום ומובי, מגישות מדי פעם סרטונים בעצמן וחלק מהסרטונים קרן או שירה מגישות יחד עם מובי. נטע (Neta) (מדבבת בעברית - עינת אזולאי/רונה בקרמן): חברה חדשה באתר (החל ב־2018), מגישה חלק מהסרטונים יחד עם מובי. בן (Ben) : מגיש את סרטוני בריינפופ ELL יחד עם מובי. אנני (Annie): מגישה את סרטוני בריינפופ ג'וניור יחד עם מובי. שלמה (Bob): עכבר בעל קול נמוך שהיה בעבר בסרטוני בריינפופ הישנים כיום באתר החדש הוא מופיע בניסוים שאפשר לעשות בבית. אתר האינטרנט הרשמי של בריינפופ בריינפופ, ברשת החברתית פייסבוק בריינפופ, ברשת החברתית אקס (טוויטר) בריינפופ, במיזם "אישים" לתיעוד היצירה הישראלית בריינפופ ישראל לומדים עם בריינפופ בריינפופ ELL - ללימוד והוראת השפה האנגלית יוגב כרמל, הרובוט המצויר ומלחמתו בקורונה| מוסף כלכליסט, באתר כלכליסט, 23 ביולי 2020 Yahoo! Dean Jutilla, Yahoo! and BrainPOP Premiere Science Movies on Yahooligans!, Yahoo, ‏May 8, 2002 Darcy DiNucci, Adobe master class : web site redesigns : makeovers from nine top design teams, Berkeley, Calif. : Adobe Press : Peachpit Press, 2002, עמ' 12-13, ISBN 978-0-201-75864-1 The thirty-sixth publication design annual, Gloucester, Mass. : Rockport ; Hove: RotoVision distributor, 2001, עמ' 117, ISBN 978-1-56496-743-5 סופי שולמן, בלי שותפים, עם 875 מיליון דולר: האקזיט החלומי של מייסד בריינפופ, באתר כלכליסט, 18 באוקטובר 2022